
Mayornan por print e ultimo pagina 
pa nos muchanan kleur mientras bo 
ta conta nan e storia di Betico. 

PROME MINISTER 


Wever š res 


Durante bishita di emabahadora di 
Reino na Washington y di Consul 
General di Reino na Miami 


GOBIERNO A ORGANISA 
UN ENCUENTRO CU 
SECTOR PRIVA NA TASTE 
MY ARUBA 


“Nan ta sumamente impresiona 


y 


/ 
ì 


È $ 
ц 
№. 
` 
5 
z 


cu e maneho di Gobierno y nos 
recuperacion” 


Embahadora di Reino na Washington, sefiora Birgitta Tazelaar 
y Consul General di Reino na Miami sefiora Lisette den 
Breems ta na Aruba pa un bishita pa cera conoci cu Gobierno 
di Aruba y haya un miho conocemento di e vision general di 
Gabinete Wever-Croes, con pa traha mas hunto y kico ta e 
oportunidadnan cu nan ta mira pa Aruba na Merca. 


Diahuebs anochi, den conexion cu e bishita, Minister di Asunto 
Economico, Comunicacion, y Desaroyo Sostenibel Geoffrey 
Wever, a organisa un encuentro cu sector priva na Taste My 
Aruba. E meta di e encuentro aki cu sector priva ta pa e Consul 
General y Embahadora scucha di nan banda tambe, nan idea 
y sugerencianan di e oportunidadnan cu por tin. 


Durante e pandemia, nos a realisa cu Aruba no por ta 
dependiente solamente di un pilar economico, у р’езеу pa 
2024, Afia di Stabilidad y Prosperidad, diversificacion di e 
economia, pa Gobierno di Aruba ta un prioridad. Pa logra 
esaki, Gobierno mester por conta cu sector priva y probecha 
di tur oportunidad cu tin den Merca. 


“Tanto e embahadora y e consul general na Miami ta 
sumamente encanta cu Aruba y nan ta sumamente impreciona 
di e maneho cu Gobierno a hiba durante Covid y con lihe Aruba 
ta recuperando y e ambicionnan cu nos tin pa sigui crece”, 
Prome Minister Evelyn Wever-Croes a expresa. mm 


Dialuna 22 Januari 2024 


Prome Minister Evelyn Wever-Croes: 
Betico, e Lider stima pa su pueblo 


SU AMOR PA SU PUEBLO TA HACI CU AWE SU PUEBLO 
TA ЭТІМ'Е Y RECORD'E COMO UN GRAN ARUBANO 


“Mi no ta un tata di un famia, cu ta consisti di homber y muhe y yiunan. Mi ta un 
tata particular, tata di un famia grandi, tata di un pueblo, nos pueblo di Aruba.” 


25 di januari ta un fecha special pa Aruba. Un dia nacional 
na unda nos comunidad por goza di un dia liber. Un dia na 
unda nos ta recorda e fecha natalicio di nos Libertador Gilberto 
Frangios Betico Croes kende, si ta na bida, lo a haci 86 afia. 
E amor incondicional di Betico Croes pa un pueblo, su 
boluntad pa haci un sacrificio personal pa benificia su pueblo, 
su accionnan incansable pa salba su pueblo, su bondad 
legittimamente compasivo ра su pueblo, su corage pa enfrenta 
forsanan grandi pa su pueblo, su noblesa pa sirbi su pueblo, 
ta haci cu awe su pueblo ta recorde como un heroe, como un 
tata, como un libertador. 


Gilberto Frangois Croes, miho conoci como Betico, a nace dia 
25 di januari di e afia 1938 den un famia humilde na Santa 
Cruz. Su tata tawata Fransisco miho conoci como Panchico, 
y su mama tawata Mimita Croes-Lopez. Hunto nan tawata tin 
11 yiu. For di mucha, Betico tawata hopi stima pa esnan rond 
di dje. E tawata gusta yuda otro. Betico tawata yuda Pastoor 
tambe como misdinaar. Algo sigur cu ta di remarca ta cu for di 
hoben caba, tawata bisto cu Betico un dia lo bira un lider. 


Betico a asisti scol basico St.Jozef School na Santa Cruz. 
Awendia e scol aki yama Colegio San Hose. Despues Betico a 
bay St. Dominicus College, na unda el a termina su Н.В.$. Na 
afia 1954 pa 1958 Betico a bay Kweekschool na Hulanda na 
unda el a studia pa maestro di scol. Na Hulanda Betico no a 
perde oportunidadnan pa demostra su calidad di bira un lider y 
tawata activo den diferente organisacionnan social Antiyano y 
tambe tawata organisa reunionnan pa studiantenan Arubiano 
y Antiyano na Hulanda. 


Despues di su estudio, Betico a regresa Aruba y a traha na 
St.Jozef School como maestro, e mesun scol unda cu el a 
bishita como alumno. Y despues, Betico a bay traha na MAVO 
St.Antonius College na Santa Cruz, cu awo ta Colegio San 
Antonio. 


Na Aña 1962, Betico, cu 24 aña, a drenta enlace matrimonial cu 
sefiora Glenda Croes di cua matrimonio a sali 4 yiu, Guisette, 
Glenbert, Junior y Glendeline. Yiunan, cu na un tempran edad, 
a biba sacrificio di nan tata pa su pueblo. Betico a sacrifica 
su famia, su yiunan pa e por traha pa e pueblo di Aruba. 
Palabranan inolvidabel cu Betico Croes a uza, di Omar Torijos 
di Panama, ta duna honor na e sacrificio aki: “E felicidad cu mi 
ta desea pa mi propio yiunan, ta e felicidad cu mi ta desea pa 
henter e pueblo di Aruba”. 


Na 1967, Betico a drenta e arena politico riba lista di AVP. 
Como politico hoben, Betico a bin cu cambionan den politica. 
E tawata posee un deseo grandi pa uni e pueblo y pa Aruba 
haya su autonomia. Betico a fungi como diputado pa algun 
aña y a bandona e partido AVP despues di a wordo inspira pa 
funda su propio partido. 


Dia 9 di februari1971, Betico a funda Movimiento Electoral di 
Pueblo MEP y su popularidad den pueblo a crece mas y su 
lucha a bira mas ferviente pa lucha pa realisa e causa di su 
pueblo. Betico a bira e lider mas stima di Aruba. 

Pakico su pueblo ta stim'e? 


Betico tawata amigo di pueblo, hende di tur hende. Su lucha 
pa logra libertad di nos pueblo tawata incansabel. Betico Croes 
tawata un luchador pa su pueblo. Y ta su noblesa pa realisa 
libertad di nos pueblo, awe ta haci cu Aruba ta stima Betico 
Croes. 


Den nomber di Gobierno di Aruba, Prome Minister Evelyn 
Wever-Croes ta invita comunidad di Aruba pa asisti na 
Manifestacion Cultural diaranson 24 di januari, 8or pa 10.30 
anochi na Plaza Libertador GF Betico Croes y pa Ceremonia 
Protocolar diahuebs 25 di januari, 9or pa 10.30 di mainta 
na Plaza Libertador GF Betico Croes. Tambe lo tin diferente 
actividadnan den barionan di Aruba. Pabien Aruba cu Dia 
di Betico. “Ban celebra e dia aki na grandi. Disfruta di nos 
programa dedica na e pueblo pa hunto nos recorda e lucha di 
Betico.” ШШШ 


Dialuna 22 Januari 2024 


Prome Minister Evelyn Wever-Croes: 
Cuminsando e gran siman di celebracion di Dia di Betico 


`x 


Dialuna mainta, 22 di januari, Prome Minister Evelyn Wever- 
Croes a bishita Scol Basico Xander Bogaerts na San Nicolas. 
Prome Minister a haya un caluroso bonbini di alumnonan di 
klas 6 hunto cu cabesante Sra. Nadia Maduro. 


Tawata un mainta hopi agradabel y е alumnonan tawata 
bastante critico y a haci hopi pregunta y a mustra cu nan sa 
hopi di Betico. Nan ta hopi envolvi den nan comunidad y nan 
a expresa nan deseo di loke nan kier pa San Nicolas y con 
nan ta mira e desaroyo di pais Aruba. Tambe nan a expresa 
algun preocupacion grandi cu nan tin entre otro desempleo, 
ciudadanonan ambulante y personanan indocumenta. 


Prome Minister a gradici cabesante sra. Nadia y e docentenan 
pa e bunita mainta aki alabes a gradici nan pa e bunita trabou 
cu nan ta haci pa nos muchanan. “Mi ta felicita specialmente 
e muchanan aki pa asina tanto cos cu nan sa di Betico su 
bida, su lucha, logronan y sacrificionan. Nos tur tin un poco di 
Betico den nos y entre nan tambe tin lidernan futuro di nos pais 
Aruba”. 


Cabesante sra. Nadia Maduro tambe a tuma e oportunidad pa 
gradici Prome Minister Evelyn Wever-Croes pa e bishita y na 
e mesun momento a duna un “pluimpje” na e docentenan pa e 
preparacion di e alumnonan y a gradici e comision di nan scol 
cu e celebracion di Dia di Betico cu lo tuma lugar den grandi 
riba Diaranson 24 januari. ШШШ 

Prome Minister Evelyn Wever-Croes: 


Relaciona cu e celebracion di Dia di Betico: 


PROME MINISTER A 
DISFRUTA DI UN MAINTA 
SUPER INTERACTIVO 
CU ALUMNONAN DI 
COLEGIO SAGRADO 
CURASON NA SAVANETA 


Drentando e siman pa cu celebracion di Dia di Betico, Prome 
Minister Evelyn Wever-Croes ta continua cu su bishitanan 
na scol. Dialuna mainta a toca turno na Colegio Sagrado 
Curason na Savaneta. Durante su bishita, Prome Minister a 
bishita Klasnan 6A y 6B, cu a duna un bunita presentacion di 
e dia special aki. E alumnonan a cuminsa nan presentacion 
cu un video di tur loke Betico a haci den su bida, sigui pa 
un presentacion sumamente bunita y emocional, cu Prome 
Minister a indica di a causa un gran impresion riba su persona. 


Prome Minister a expresa di ta sumamente contento pa mira 
con hopi e alumnonan aki sa di e bida di Betico, y di su banda 
a splica nan cu Betico, ora e tabata tin nan edad, tambe tabata 
tin e deseo y sofionan cu cada un di nan tin awe, y cu ta na 
grandi el a logra cosnan grandi pa Aruba. 


Na su turno cabesante di scol Juffrouw Lillith Rasmijn a indica 
di ta sumamente contento, y ta gradici Prome Minister pa 
bishita nan scol, y pa duna e alumnonan di klas 6 un bunita 
presentacion. 


"Mi ta gradici e cabesante di scol, e docentenan di klas 6 
Juffrouw, Carolina, Juffrouw Charlotte, y Juffrouw Michelle pa 
un mainta super interactivo, y tur e alumnonan pa un bunita 
presentacion. Mi ta sumamente orguyoso pa wak con prepara 
cada alumno ta, y ta spera cu cada un di nan tambe por logra, 
mescos cu Betico, cosnan grandi pa pais Aruba,” Prome 
Minister a expresa. шш 


Dialuna 22 Januari 2024 


ARUBA TA CONSIDERANDO PA HABRI 
FRONTERA CU VENEZUELA E ANA AKI 


Frontera cu Venezuela ta cera desde aña 2019, na momento 
cu Gobierno di Venezuela a cera e frontera unilateralmente. 
Na mei di 2023 a habri e frontera maritimo basa riba 
palabracionnan haci entre autoridadnan di Aruba y 
autoridadnan di Venezuela. 

E diferente instancianan na Aruba desde e momento ey, a 
cuminsa prepara pa habri e frontera aereo y ta spera cu den 
prome kwartaal di 2024 lo por duna un indicacion ki dia e 
frontera aereo lo habri. 

E reunionnan ta tumando luga caba, pa por sigura un 
reapertura sigur y na forma responsabel. Mientras tanto e 
ciere di frontera a wordo prolonga cu 3 luna mas entrante 23 
di januari 2024, pa por finalisa e preparacionnan. 

Gobierno di Arubo 

MINISTER 


Unsell Arenda 

Durante ultimo lunanan Minister 
Arends a bin ta tene diferente reunion 
cu Xavier University ariba e topico di 
adulto mayor. Un di e desaroyonan 
cu a sali di e conbersacionnan aki ta 
cu awe Gobierno di Aruba ta firma un 
MoU (Memorandum of Understanding) | 
hunto cu Xavier University unda ta 
compromete pa hunto haci avanse den | 
educacion, innovacion y estudionan 
pa loke ta trata cuido pa nos adultonan 
mayor. 


E colaboracion lo encera cu Xavier 
University lo ofrece programa di 
certificacion pa esnan cu ta provee cuido pa adulto mayor pa 
asina eleva e calidad di esaki den casnan di cuido. Un inicio pa 
haci un impacto berdadero y cumpli cu nos adultonan mayor. 


Ministerio di Asuntonan di Adulto Mayor ta abordando e 
desafionan cu adultonan mayor ta enfrenta y ta sigui enfoka 
riba solucion. Durante Foro Nacional 2023 a ricibi aporte di tur 
stakeholders pa por a yega na un convenio, un compromiso 
pa finalmente cuminsa na traha hunto pa asegura e bienestar 
di adulto mayor. 


Na maart lo tuma luga e Foro Nacional 2024 unda e comite 
'Foro Adulto Mayor' lo presenta nan consehonan cu stapnan 
concrecto cual ta inclui aporte di varios stakeholders. "Tur 
hende riba e mesun liña, cu e mesun meta, creando un futuro 
unda nos adultonan mayor por disfruta di nan embehecimento 
cu e sosten, compasion, y avansenan di un comunidad cu ta 
balora nan," segun Minister Ursell Arends. 


Palabra di gradicimento na Xavier University pa reconoce 
e importancia den cuido di adulto mayor y ta premira un 
colaboracion fructifero. sa 

Minister Ursell Arends: 


PROYECTO DI 
AGROFORESTERIA NA 
SCOL A LANSA NA SCOL 
BASICO WASHINGTON 


Diasabra 20 di januari a ranca sali cu e proyecto di agroforesteria 
na scol basico bou encargo di Ministerio di Naturalesa. Scol 
Basico Washington tabata e prome scol basico cu a haya nan 
hardin di alimentacion. 


Cu esfuerso di docente, mayornan, alumnonan y miembronan 
di comunidad a logra arma e hardin di alimentacion den oranan 
di mainta y atardi. Durante e dianan prome, miembronan di 
comunidad y alumnonan a trece diferente mata y simiya, entre 
otro, yambo, sorsaca, shimarucu, pinda y banana. 


“Mi ta orguyoso di e bunita iniciativa aki y mi ta sigur cu nos 
lo wak e fruta di cosecha den e desaroyo di nos тиспапап”, 
segun e mandatario Ursell Arends kende ta encarga cu sector 
primario. Cu e hardin aki, alumnonan tin e oportunidad pa 
siña di agricultura no solamente den teoria si no den practica 
tambe. Pues e meta di e proyecto aki ta pa inculca habitonan 
cu lo yuda nos fortalece e sector y crea un pilar economico 
adicional den futuro. 


Minister Ursell Arends ta duna un danki di curason na un y tur 
cu a bin yuda. Un danki tambe na Santa Rosa y Living Soil 
Aruba pa nan aporte inmenso na nos muchanan di scolnan 
basico. 


Tur miembro di comunidad ta bon bini pa yuda cu e siguiente 
dia di plantamento diasabra 17 di februari 2024, 7AM te cu 
1PM na Scol Primario Kudawecha. Bin forma parti di e bunita 
proyecto aki! MN 

MINISTER 


Diahuebs dia 25 di januari Museo Arqueologico Nacional Aruba 
(MANA) ип bes mas lo habri su portanan gratis entre 10’ог di 
mainta у 2'or di merdia pa celebra Dia di Betico. Bishitantenan 
por disfruta di diferente experencia unico y nobo. 


Por sigui trabou den progreso den Cas Dundun, incluyendo 
mueblenan y potretnan antiguo, panel cu pintura di Pandellis di 
paisahe di costa di San Nicolaas. Tin primicia di 4 documentario 
produci pa Rebecca Roos Productions pa MANA y financia 
door di UNOCA. Un ta trata epocanan historico di Aruba, basa 
riba pinturanan original di Ephraim Britten. Dos documentario 
ta explora historia di famia Ecury pa medio di “Mamachi” 
(mama di Dundun) y Helena Leon, matriarca di entre otro 
famia Ecury. E di cuater documentario tin Dada Picus como 
protagonista, kende a traha e mansion di Dundun Ecury. Hunto 
e documentarionan ta dura mas o menos 30 minuut. 


E artista contemporaneo, internacionalmente reconoci у 
premia, Sharelly Emanuelson ta habri su installacion ‘Tene A” 
cu un ‘performance’ y ‘sesionnan interactivo cu publico. Lo 
tin unicamente tres sesion cu Sharelly. E prome ta 10:30 y e 
ultimo ta 12:00. Cada session ta dura mas o menos 15 minuut. 
UNOCA ta sostene Sherelly su presentacion durante 2024 den 
MANA. 


Bishitantenan por experencia dos produccion audiovisual 
fascinante cu artista local Natusha Croes a desaroya. 
Esakinan a ser financia pa PBCCG y UNOCA. Bishitantenan 
рог mira “Lama ta Caminda”, cu ta trata e relacion di Rancho 
y Tera Firme. Den rembak ta presenta e produccion poetico 
audiovisual “AWA ta Bida”. Natusha tambe lo presenta 3 
performance entre 12 or y 13:00. Cada un ta dura mas o 
menos 5 minuut. 


Espacionan pa presencia e performancenan - presentacion 
teatral escena- ta limita. Tambe pa facilita fluho di publico ta 
pidi encarecidamente pa yama MANA na 582-8979 entre 8:30 
pa 16:30 pa inskribi y sigura un luga. 


Desaroyadora di “Conoce Bo Isla” lo bende tres buki di busca 
palabra/ crucigrama cu ta contene hopi informacion di nos 
dushi Aruba. Koor Amigonan di Hesus y Maria (AHM- koor) ta 

percura pa actividadnan atractivo pa mucha y lo bende algun 
pasa boca y coi bebe pa nan recauda fondo. 

Entrada pa MANA ta via e porta mahestuoso di Cas Dundun, e 
edificio central berde. 


Bishitantenan por explora entre otro e hardinnan, e terasa riba 
prome piso y relaha den Fruteria. Bin sera conoci y disfruta di 
tur e tesoronan nobo cultural y permanente cu MANA ta ofrece 
nos comunidad. Haya sa mas di nos artistanan hoben, nos 
historia y nos cultura . MN 

Dialuna 22 Januari 2024 


En conexion cu Dia di Betico 


MINISTER MADURO 
A BISHITA MARIA 
GORETTI COLLEGE Y AYO 
KLEUTERSCHOOL 


E siman aki ta duna inicio na preparacion pa celebra Dia di 
Betico, nos Libertador cu a lucha pa nos Status Aparte. Pa 
cu esaki, Minister Xiomara Maduro di Cultura a bishita Maria 
Goretti College y Ayo Kleuterschool pa asina scucha di nos 
propio muchanan con nan lo bay celebra e dia aki. 


Na Maria Goretti College, henter e scol a sali pa duna Minister 
Maduro un bonbini. Durante e bishita aki, e mandatario a 
combersa cu e muchanan riba ken tabata Betico Croes y kico 
ela nifica pa nos Pais. 


Despues di esaki, Minister Maduro a sigui pa Ayo Kleuterschool 
caminda cu ela haya e oportunidad pa combersa cu esnan di 
mas chikito гіра e dia aki y tambe ра scucha for di пап соп пап 
lo bay celebra e fecha natal di nos Libertador. 


Minister Maduro ta gradici directora, docentenan, personal y 
tur alumno di Maria Goretti College y Ayo Kleuterschool pa e 
caluroso bonbini y pa e mainta ameno cu ela pasa cu nan. 


“ 

MINISTER 


MINISTER GEOFFREY WEVER A ORGANISA 
BUSINESS MIXER ENTRE EMBAHADOR DI REINO 
HULANDES NA MERCA Y COMERCIO LOCAL 


= ss | 
Diahuebs, 18 di Januari, a tene un evento unda cu e Minister di 
Asuntonan Economico, Comunicacion y Desaroyo Sostenibel 
di Aruba, Geoffrey Wever, a organisa un Business Mixer entre 
e sector comerical di Aruba y representantenan di Reino 
Hulandes na USA. E evento a ser marca pa e presencia 
di embahador di Reino Hulandes na Washington, Birgitta 
Tazelaar. E embahador a ser acompaña pa Consul General di 
Reino Hulandes na Miami, Lisette Breems, y tambe minister 
plenipotenciario di Aruba na Washington, Zulema Dabian- 
Erasmus. 


E evento a atrae atencion di representantenan di sector 
priva, kende a participa den dialogonan interesante cu e 
representanenan di Reino. Minister President, Sra. Evelyna 
Wever-Croes como tambe minister Geoffrey Wever ambos 
a hiba palabra, caminda a enfoca riba е exploracion di 
oportunidadnan economico y comercial nobo entre Aruba y 
Merca, y con Reino Hulandes a traves die Consul of Embahada, 
cual ambos ta dispuesto pa yuda facilita esaki. 


Cu e obhetivo di fomenta dialogo y colaboracion entre 
empresarionan y funcionarionan diplomatico, e anochi a 
revela dialogonan interesante y perspectivanan fresco riba 
cooperacion comercial. 


E interaccion entre e invitadonan ta muestra di un entusiasmo 
real pa fortalece lasonan economico y crea aliansanan 
strategico. Tin oportunidadnan unico entre Aruba y USA y 
den colaboracion por traha na realisa esakinan. Exploracion 
di horizontenan nobo den comercio y sostenibilidad a keda 
subraya durante e evento. 


Minister Wever a conclui e anochi cu un nota positivo, 
afirmando cu e dialogonan lo sigui ricibi apoyo pa segura cu e 
conexionnan estableci aki por florece den aliansanan duradero 
y exitoso cu por contribui na e futuro di Aruba den e arena 
comercial regional. 


Minister Geoffrey Wever 

Minister Geoffrey Wever: 


PROME FASE DI SONDEO DI CARBON TRADING 
TA MUSTRA PROMETEDOR PA MODELO 
ECONOMICO SOSTENIBEL 


The size of the voluntary carbon 
market in 2021 was more than 
USD $1 billion annually 


and is projected to increase by a factor 
of 15 by 2030 and by 100 by 2050. 


Recientemente, Metabolic Foundation a completa e prome 
fase di un sondeo pa explora opcionnan accesibel pa carbon 
trading na Aruba. Den un paso notabel pa un modelo economico 
sostenibel y inclusivo, Minister Geoffrey Wever a laga investiga 
e beneficionan potencial di "carbon trading", un iniciativa clave 
den e Plan di Accion 2023-2025: Aruba su transicion pa un 
modelo economico sostenibel y inclusivo. E enfoke innovador 
aki ta dirigi pa analisa e oportunidadnan y bentaha di compra 
y benta di carbon credits na Aruba. 


E sondeo tabata tin como meta pa determina cuanto CO2 
credits (1 credit = 1 ton CO2) Aruba por produci (via diferente 
projectonan) y kico su balor por ta, tanto actualmente como 
den futuro pa asina por midi e factibilidad pa cumpra/bende 
esakinan cu individualnan y/of organisacionnan internacional. 


Carbon trading ta basa riba e concepto cu individuonan of 
companianan responsabel pa polucion di CO2 por cumpra 
"carbon credits" di entidadnan cu ta contribui activamente na 
medio ambiente. E contribucion aki por ehempel ta pa medio 
di desaroya proyecto di panelnan solar, apoya reservanan 


natural, of otro iniciativanan sostenibel cu ta sea reduci of 
elimina e emision di CO2. 


Basa riba e resultadonan prometedor di e sondeo, a dicidi 
di pasa pa e siguiente fase. E fase aki tin como meta crea 
un projecto piloto unda lo test e compra y benta di carbon 
credits den e mercado internacional. Lo hasi esaki por medio 
di explora diferente plataforma di carbon trading existente 
rond di mundo cu por wordo implementa na Aruba. E siguiente 
fase aki lo conta cu e experticio di Metabolic Foundation y 
otro partnernan cu tin e conocemento necesario pa logra e 
metanan di e proyecto aki. 


A largo plaso por uza carbon trading como un herment cu no 
solamente ta crea un modelo economico nobo, pero tambe ta 
contribui na un desaroyo mas sostenibel. 

"Е movimento di Aruba pa carbon trading no ta solamente un 
strategia economico; e ta representa un compromiso pa un 
futuro mas sostenibel y responsabel, aliniando crecemento 
economico cu cuido ambiental", minister Geoffrey Wever ta 
termina. ШШШ 

MINISTER 


Cres 


DIRECTIVA DI UNIVERSIDAD DI ARUBA Y PROFESOR 
DI UNIVERSIDAD DI UTRECHT A DUNA UN AVANCE 
DI E PROYECTONAN DI UNIVERSIDAD DI ARUBA 


l WAA 

Minister di Enseñansa y Deporte Endy Croes a reuni cu 
profesor di Universidad di Utrecht dr. Mirko Noordegraaf hunto 
cu directiva di Universidad di Aruba Sra. Sue-Ann Lee y Sra. 
Mieke Droog. Diaranson ultimo durante e reunion, a duna un 
avance di e proyectonan di Universidad di Aruba, entre otro, 
a entrega Minister Endy Croes e conseho positivo di NVAO 
(Nederlands Vlaamse Accreditatie Organisatie) di e Opleiding 
Bachelor Organization Governance Management (OGM). 


Un otro topico cu a trata durante e reunion ta e programa di 
Master den Governance and Leadership, cual ta un estudio 
di dos (2) aña. E estudio aki ta conta cu 23 empleado di 
diferente organisacion di Aruba. Tambe, a duna un avance riba 
e Functiehuis. Nan ta repasando tur structura di Universidad di 

Aruba у acopl’e cu e structura di salario. Tin diferente compania 
profesional ta dirigiendo Universidad di Aruba riba e parti aki. 
Ta premira cu lo tin cu rapport di esaki prome cu final di e afia 
2024. Fuera di esaki, a dialoga brevemente di e gobernacion 
di Universidad di Aruba. 

Рог ultimo, а duna ип avance di Мапа Convent, cual {а ип 
proyecto grandi си Gobierno di Aruba hunto cu UNESCO 
y Leuven a inverti 5.5 miyon florin. E proyecto aki lo ta 
compelamente finalisa den e luna di mei di e айа aki. Pa finalisa, 
Minister Endy Croes ta indica cu e tabata un bon reunion, unda 
a trata diferente punto importante en cuadro cu Universidad di 
Aruba. 

Recientemente, Minister Endy Croes hunto cu Sra. Alexandra 
Tromp — Vrolijk a reuni cu Sra. Esther Kortram -Wilson, Sra. 
Mirugia Leocadia - Zink y Sr. Calix Ashby di Stichting Onderwijs 
van Advent Zending Aruba (SOAZA). Durante e encuentro, a 
trata diferente topico di interes, manera e modelo di scol cu 
Soaza ta brinda na comunidad di Aruba. 


Soaza ta opera cu e sistema Americano pa e programanan 
di “Middle” y “High School” bou di 2 plataforma digital: Ideal 
School y Dawere International High School, cual ambos tin 
Cognia Accreditation. Tambe, e directiva di SOAZA a informa 
Mandatario di Ensefiansa cu nan scol secundario tin un lista di 
espera. Pa acomoda e studiantenan aki, SOAZA a indica cu e 
scol tin mester di 2 lokaal extra y ta desea planifica di awo pa 


augustus con Gobierno di Aruba por yuda cu esaki. Sea ta cu 
un edificio bashi na San Nicolas of cu 2 modulair pa asina nan 
por agrega 2 klas adicional pa aloca e alumnonan. 


Ademas di esaki, a trata un proyecto di innovacion unda cu e 
scol ta ricibi financiamento. E proyecto aki ta yegando su final. 
A guia nan den e proceso con pa aplica pa ricibi financiamento 
via DUOS. Finalisando, Minister Endy Croes a expresa cu e 
tabata un bon reunion, unda a cera conoci un poco mas di 
cerca cu otro, kico e scol aki ta significa y con nan ta prepara 
nan alumnonan. 

A palabra cu lo keda den comunicacion cu otro pa e puntonan 
cu mester di atencion y percura pa hunto nos resolve esakinan 
prome aña escolar nobo. MN 

COLEGIO CONRADO CORONEL A RICIBI BISHITA 
DI MINISTER ENDY CROES 


En conexion cu e fecha natalicio di nos Libertodor Betico Croes 


Minister Endy Croes a inicia e siman di celebracion di Dia di 
Betico cu un bishita na scol basico Colegio Conrado Coronel. 
E mandatario di Enseñansa a ricibi un caluroso bonbini door di 
cabesante di e scol Sra. Lourdes Vries y cabesante suplente 
Sr. Franklin Dirksen. Despues di un reunion breve, Minister 
Endy Croes а bishita e alumnonan di klas 6, unda а comparti 
informacion di e historia, bida y logronan di Betico Croes. E 
meta di e bishita ta pa e alumnonan conoce un poco di e historia 
di e lucha cu Betico a hiba pa henter e Pueblo di Aruba pa por 
a logra e Status Aparte. Minister Endy Croes a pone enfasis 
cu dia 25 di januari no ta solamente un dia liber di scol, pero a 
splica e significado di e dia aki. Na final di e charla, Minister 
Endy Croes a haci e alumnonan pregunta y remarcabel ta cu 
nan tabata conoce caba diferente faceta di e historia di Betico, 
e lider stima pa su pueblo. 


Cabesante di Colegio Conrado Coronel, Sra. Lourdes Vries 
a expresa di ta contento di a ricibi bishita di Minister Endy 
Croes na e scol. Sra. Vries a gradici Minister Endy Croes pa 
duna e alumnonan extra informacion di e historia di Betico 
Croes y e motibo cu ta liber dia 25 di januari, cual ta un dia pa 
nos celebra. Sra. Vries a indica cu e alumno- y docentenan 
a keda sumamente contento си e splicacion cu nan а ricibi 
di e mandatario di Ensefiansa, unda си nan а пс! extra 
informacion cu kisas cu tempo ta bay un tiki perdi, pero awe 
Minister Endy Croes a rebiba esakinan bek. 


Minister Endy Croes ta gradici e cabesante di e scol Sra. 
Lourdes Vries, docente - y specialmente e alumnonan pa e 
bunita recepcion y pa un mainta asina ameno. Ban recorda y 
celebra Dia di Betico pa e herencia bunita cu el a laga atras, 
nos Status Aparte. Minister Endy Croes ta desea henter Pueblo 
di Aruba un feliz Dia di Betico! sm 

MINISTER ENDY CROES HUNTO CU TEAM DI 
BIBLIOTECA NACIONAL ARUBA A CELEBRA DIA 
DI BIBLIOTECA 


E afia aki Biblioteca Nacional Aruba (BNA) a celebra e di 31 
edicion di Dia di Biblioteca. Dia 20 di januari 2023, ta Dia di 
Biblioteca. Diabierna ultimo, Minister Endy Croes a asisti na 
e gran celebracion na Biblioteca Nacional Aruba. Durante e 
atardi ameno, e mandatario di Ensefiansa a duna un discurso, 
felicitando e personal di BNA. Tambe, a informa esnan presente 
tocante e trabounan realisa na ВМА durante айа 2023 у 
elabora riba e proyectonan pa afia 2024. En conexion cu Dia 
di Biblioteca, e team di BNA a haci un recorido rond di Aruba 
y a bishita diferente museo, entre otro, Museo Industrial na 
Watertoren, Terrafuse Art Gallery, Museo Arkeologico, Museo 
Cas di Mamachi y Museo di Avion Air Aruba. 


Directora di BNA a duna un discurso y a gradici e mandatario 
di Ensefiansa pa tur trabou desplega pa BNA. Sra. Britten 
a indica cu durante afia 2024 lo sigui pone atencion riba e 
trabounan di biblioteca y traha hunto pa mehora у amplia e 
servicio. Minister Endy Croes ta felicita directora Sra. Astrid 
Britten y e empleadonan di BNA pa e gran trabou cu nan ta 
eherciendo na BNA. Finalmente, Minister Endy Croes ta 
encurasha e comunidad di Aruba pa lesa buki. Conocemento 
ta indispensabel. Mas bo lesa, mas bo sa y mas bo sa, sabi 
bo ta! ШШ 

